Играта има 20-годишна предистория. Компаниятата "Wargaming," регистрирана през 1998 г., дълго време се занимавала с пускането на стратегически компютърни игри. През 2006 г. разработчиците започват работа над онлайн проект в жанра фентъзи. Те обаче осъзнават, че играта ще е една от многото в този жанр. Поради това, те започват да мислят за създаването на уникална онлайн игра, която да е посветена на военната техника от времето на Втората световна война. Те се колебаят за вида на техниката, но в края на краищата се спират на танкове, тъй като вече имат готови модели на бойни машини от предишни игри на компанията – "Операция „Багратион“" и "Order of War".